QORTI TAL-APPELL IMĦALLFIN S.T.O. PRIM IMĦALLEF MARK CHETCUTI ONOR. IMĦALLEF GIANNINO CARUANA DEMAJO ONOR. Seduta ta' nhar l-Erbgħa, 30 ta' Ġunju, 2021. Numru 11 Ċitazzjoni numru 1099/03/1 SM Jeremy S. Grixti Micallef bħala mandatarju ta' Stuart Bartoli Palmer-Morewood v. Patrick Williams u Sylvana Williams B'rikors preżentat fl-20 ta' Mejju, 2021, l-appellant Dr. Patrick Williams talab lill-qorti tagħtih il-benefiċċju tal-garanzija skont l-Art. 904 tal- Fl-1 ta' Ġunju, 2021, l-attur nomine wieġeb. Imbagħad fis- seduta tal-14 ta' Ġunju, 2021, xehed l-appellant u saru sottomissjonijet mid-difensuri tal-partijiet. 249 tal-Kap. 12, garanzija għall-ispejjeż tingħata bid- depożitu ta' flus likwidi jew billi tinħareġ garanzija bankarja ta' bank li jkollu liċenza skont l-Att dwar il-Kummerċ Bankarju. Il-liġi ma tikkontemplax metodu ieħor ta' garanzija fil-każ tal-appellant, eżempju ipoteka fuq immobbli tal-appellant. F'dan il-każ il-garanzija għall-ispejjeż hi €18,722.80 dritt tar- reġistru u €25,904.71 dritt tal-avukat u prokuratur legali, total ta' Mill-provi li nġabru jirriżulta li għalkemm l-appellant hu sid ta' immobbli, m'għandux il-likwidita` sabiex jiddepożita dik is-somma fil-qorti. Għalkemm mid-domandi li bdew isirulu in kontro-eżami saret ukoll referenza għal somma flus li fil-kawża ta' separazzjoni li għandu mal- appellata Sylvana Williams allegatament ammetta li għandu, ma nġabitx prova tal-istess. Kulma kellu jsir hu li l-appellata tippreżenta kopja ta' dik l-allegata dikjarazzjoni. Inoltre meta xehed quddiem din il-Qorti, l- appellant ċaħad li l-flus huma tiegħu u anzi nsista li huma flus tal-partner li għandha l-qligħ tagħha. L-appellant bil-ġurament insista li m'għandux impjieg u qligħ u jgħix bl-għajnuna finanzjarja li jagħtuh il-ġenituri u omm il-partner tiegħu. Hu fatt li l-appellant ma ressaqx prova li talab lil xi bank lokali sabiex jagħti garanzija bankarja għall-ispejjeż tal-appell. Madankollu, minn dak spjegat fir-rikors relattiv u wkoll il-kopja tad-digriet tal-Qorti Kriminali mehmuż mal-istess, x'aktarx li kieku talab garanzija mingħand bank lokali, ma kienx ser jingħata dik il-garanzija. Dan iktar u iktar meta minn dak li fehmet il-qorti, għad hemm proċeduri Kriminali pendenti kontrih u n-natura tal-akkużi kontrih. Għal dak li jikkonċerna r-rekwiżit ta' probabilis causa litigandi, fid- deċiżjoni Louis Celeste v. Salvatore Koger Enriquez tal-15 ta' Diċembru, 1997, din il-Qorti qalet: "Ma hemmx għalfejn jingħad li l-probabilis causa litigandi li timporta li jiġi determinat bażi ta' dritt u ta' fatt li jilleġġittimaw l-appell intavolat mill- appellant b'mod li jiġi minn din il-Qorti kkunsidrat li dan l-appell ma kienx wieħed frivolu u vessatorju u li allura kien jipprospetta sitwazzjonijiet ta' fatt u konsiderazzjonijiet ta' dritt li jimmeritaw approfondiment minn din il-Qorti għandha tirriżulta mill-atti proċesswali u mill-provi allura prodotti quddiem l-Ewwel Qorti". Il-kwistjoni kollha fil-meritu hi dwar jekk il-flus li ngħataw lill- appellant, kinux proprjeta` tal-attur Creggy jew ta' terzi. Fil-fatt l- eċċezzjoni tal-konvenut fil-meritu hi, "....… li l-konvenuti ma jżommu f'idejhom l-ebda somma flus li hi proprjeta tal-attur; illi huwa qatt ma rċieva flejjes jew assi oħra proprjeta tal-attur u kwindi ma għandu jagħti xejn lill- attur personalment" (fol. L-attur jistrieħ fuq l-Art. 1909 tal-Kodiċi Ċivili li jipprovdi li, "Id-depożitarju m'għandux jedd jitlob illi d-depożitant jipprova li hu sid il-ħaġa ddepożitata". L-argument tal-appellant hu li Creggy ma kienx il-klijent tiegħu u li l-flus kienu ta' terzi (ara per eżempju l-affidavit tiegħu a fol. Ovvjament dawn il-kwistjonijiet ser jinvolvu eżerċizzju ta' apprezzament tal-provi li jrid isir minħabba l-aggravji dwar il-meritu. Dan apparti li jridu jsiru konsiderazzjonijiet ta' dritt fosthom jekk il-każ in eżami kienx wieħed ta' depożitu, u f'kull każ jekk dak allegat mill-appellant kienx jibdel il-posizzjoni ta' Creggy fil-konfront tal-appellant. Fiċ-ċirkostanzi l-qorti żgur li ma tistax tikkonkludi li mad-daqqa t'għajn l-appell tal-appellant hu fieragħ u/jew vessatorju. Jeħtieġ li din il- Qorti tikkunsidra l-ħafna provi li nġabru quddiem l-ewwel Qorti u wkoll jitqiesu punti ta' dritt. Dan apparti li hemm ukoll kwistjonijiet ta' natura proċedurali fosthom dwar sentenza estera li ngħatat minn qorti Ingliża u li l-appellant ressaq bħala prova, u li dwarha l-ewwel Qorti tat digrieti li wasslu sabiex ma tikkunsidrahiex bħala prova. Digriet li dwarhom sar appell mill-appellant. Għal dawn il-motivi tilqa' t-talba tal-appellant magħmula bir-rikors tal-20 ta' Mejju, 2021, u tagħtih il-benefiċċju tal-garanzija bil-ġurament. Spejjeż ta' dan il-provvediment a karigu tal-appellant. Giannino Berry Martinelli ‘Apap Mangion Anthony Walker ‘Apap Mangion Mark Laspina Prim ‘Apap Mangion Deputat Reġistratur da